Na temelju članka 86a. Zakona o proračunu (Nar. nov. br. 87/08, 136/12 i 15/15) i članka 31. Statuta Općine Vidovec („Službeni vjesnik Varaždinske županije“ br. 04/18), Općinsko vijeće Općine Vidovec na svojoj 11. sjednici održanoj dana 25. listopada 2018. godine donijelo je

**ODLUKU O ZADUŽIVANJU TEMELJEM OKVIRNOG KREDITA PO TRANSAKCIJSKOM RAČUNU**

**Članak 1.**

Općina Vidovec zadužiti će se uzimanjem kratkoročnog kredita, na način da zatraži dopušteno prekoračenje po transakcijskom računu IBAN:HR6323600001848400002, koji se vodi kod Zagrebačke banke d.d., do iznosa od 600.000,00 kuna, na rok od 12 mjeseci.

Namjena kredita je podmirivanje tekućih obveza, zbog različite dinamike priljeva sredstava i dospijeća obveza.

**Članak 2.**

Uvjeti kredita iz članka 1. ove Odluke su:

* korištenje i povrat kredita: na revolving principu u periodu do 12 mjeseci,
* kamatna stopa: 6,50% godišnje. Kamata dospijeva i naplaćuje se mjesečno,
* naknada za korištenje: 0,25% kvartalno na iznos odobrenog kredita.

**Članak 3.**

Daje se suglasnost načelniku Općine Vidovec za sklapanje okvirnog ugovora pod uvjetima navedenim u članku 1. i 2. ove Odluke.

**Članak 4.**

Ova Odluka stupa na snagu prvi dan od dana objave u „Službenom vjesniku Varaždinske županije“.

KLASA: 403-01/18-01/01

URBROJ: 2186/10-01/1-18-01

Vidovec, 25. listopada 2018.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek